**Farské oznamy Farnosti Topoľčany – filiálka NEMČICE**

**aktuálne informácie**

(V období mimoriadnej situácie počas COVID-19)

Aktualizované dňa 16.3.2020

**Sväté omše cez internet z nášho farského kostola**

❖ Pripravujeme slávenie **sv. omše naživo cez internet** z nášho Farského kostola v Topoľčanoch (bez účasti veriacich) a to **na slávnosť sv. Jozefa vo štvrtok 19. marca 2020 o 18.30 hod.** a **v nedeľu 22. marca 2020 o 10.30 hod.**

**pozmenené Úradné hodiny kancelárie farského úradu**

Vzhľadom na mimoriadnu situáciu vyhlásenú v SR pre nebezpečenstvo šírenia COVID-19 i nariadenia vyhlásené mestom sú až do odvolania **pozmenené úradné hodiny kancelárie** Farského úradu v Topoľčanoch a to nasledovne:

❖ Kancelária Farského úradu **pre osobný kontakt** bude otvorená len **v stredu v čase 16.00-17.30 hod.** (pre vstup do kancelárie sa prosí mať rúško alebo inú ochranu tváre).

❖ V iných dňoch **bude na telefóne prítomný kňaz**, ktorý bude telefonicky týmto spôsobom vybavovať administratívne a pastoračné veci a to v dňoch: **pondelok od 16.00-17.30** hod., v **stredu od 10.00-11.00** hod. a v **piatok od 15.45 do 16.45** hod. Telefón je: **038 / 5326302**

❖ Nepretržite je s nami možnosť **komunikovať pomocou mailu**: **topolcany.fara@gmail.com**

❖ Vo veci **prípadného pohrebu** **(telefón: 038/5326302)** alebo **naliehavé zaopatrovanie (mobil: 0904/009524)** nahláste to najskôr telefonicky v priebehu každého dňa, kedy sa dohodne s danými osobami termín osobného kontaktu.

**OSTATNÉ AKTUÁLNE UPRESNENIA**

❖ Od 10. marca 2020 až do odvolania sa nekonajú verejné liturgické slávenia sv. omší v našich kostoloch, v nemocnici a rovnako v domovoch sociálnej starostlivosti. (*Nahlásené úmysly sv. omší sú automaticky pozastavené. Odslúžia sa dodatočne po dohovore s obetujúcimi – pravdepodobne v mesiacoch júl a august.*)

❖ V čase mimoriadnej situácie SR pobožnosti krížovej cesty sa verejne nekonajú. Odporúčame sa ich modliť individuálne, a to i prípadne každý deň.

❖ Farský kostol v Topoľčanoch ostane zatiaľ každý deň v týždni otvorený na súkromnú modlitbu (*kostol sa vždy ráno otvorí a pred zotmením zavrie*). V kostole nie je počas dňa dovolené organizovať žiadne spoločné podujatia a modlitby.

❖ Prípadné pohrebné obrady sú bez sv. omše a majú byť len za účasti najbližších pozostalých. Pohrebné sv. omše budú odslúžené po dohovore s pozostalými dodatočne.

❖ Adorácia vo štvrtok bude z bezpečnostných dôvodov až do odvolania nateraz pozastavená. Osobné modlitby obetujme tiež za chorých, za lekárov, zdravotníkov, záchranárov, ochranné zložky, predavačov a za “uzdravenie sveta” od koronavírusu.  K tomu môžeme pripojiť piatkový pôst, ku ktorému nás vyzvali biskupi.

❖ Prerušuje sa až do odvolania vzdelávanie a stretnutia pre birmovancov, ako aj predmanželské náuky snúbencov a predkrstné ponaučenia rodičov a krstných rodičov.

❖ Nahlásené alebo ďalšie prípadné krsty treba zvážiť, či vyžadujú naliehavé vyslúženie sviatosti. Pokiaľ krsty nie sú urgentné (*to je čas ohrozenia novorodenca na živote*), odporúčame vzhľadom na ochranu dieťaťa s krstami počkať na pokojnejší a bezpečnejší čas.

❖ Naliehavé zaopatrovanie, prinesenie viatika alebo urgentné vyslúženie niektorej zo sviatostí nahlasuje, prosím, telefonicky (24/7). Počas telefonátu dohodneme ďalší postup.

❖ Pre úradné osobné vybavovanie v kancelárii Farského úradu v Topoľčanoch treba zvážiť nevyhnutnosť záležitosti, ktorá by sa nedokázala odročiť a vyžaduje si osobnú návštevu.

❖ Prípadné otázky treba riešiť telefonicky alebo mailom. Odporúčame, aby to čo sa dá, sa vybavovalo telefonicky alebo mailom.

**ĎAKUJEME ZA POROZUMENIE !**